NaiveNeuron/SloPal huggingface dataset:
Ledecký, Vladimír, poslanec NR SR (2024-01-24):
Ďakujem pekne, pán podpredseda. Ďakujem pekne kolegyni. Pani poslankyňa, hovorili ste o transponovaní starých smerníc a že sa to robí skráteným legislatívnym konaním, alebo snažia sa to robiť skráteným legislatívnym konaním, tak už len to, že staré smernice zrýchleným konaním, nám nesedí, a celý váš príspevok bol o argumentoch, prečo nie je vhodné zrýchlené konanie. Tak ja možno ešte doplním, že Európska komisia v liste eurokomisárov požiadali ministra spravodlivosti Suska, aby vláda nepokračovala v zamýšľaných novelách, a najmä zdôraznili, aby sa vláda neurýchlila k zrýchlenému postupu bez riadnej a dôkladnej konzultácie so zainteresovanými stranami na vnútroštátnej a európskej úrovni. V liste sa uvádza aj široký rozsah zamýšľaných noviel a početné oblasti dotknutého práva Európskej únie, že si vyžadujú dôkladnú a solídnu analýzu. Je to tak v priamom kontrakte s tým, že novelu predložili v skrátenom legislatívnom konaní, dennodenne sa objavujú nové problémy v novele, môžeme si to porovnať s novelou Trestného zákona, ktorú predstavil v minulosti minister spravodlivosti Karas, ale nebola napokon schválená, novela išla cez riadne pripomienkové konanie a každý zo subjektov pripomienkového konania mal 60 dní na vyjadrenia a k návrhu, na ktorom pracovali tímy ľudí, a naozaj bolo to otvorené konanie, že nie na poslednú chvíľu sa o tom dozvedeli, čo tam je, tak prišlo 597 pripomienok a z toho 197 zásadných. Tak myslím, ze... že to číslo je tak silný argument, že naozaj poďme z kračše... z kratšej cesty dole. Ďakujem.
B. Bugár, podpredseda NR SR: (2004-06-25):
(Hlasovanie.) Prítomných je 125 poslancov, za návrh 54, proti 5, zdržalo sa 64, nehlasovali 2. Konštatujem, že ani tento návrh pána poslanca nebol prijatý. Nech sa páči.
B. Bugár, podpredseda NR SR: (2002-05-16):
(Hlasovanie.) Prítomných je 113 poslancov, za 112, nehlasoval 1. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Pristúpime k hlasovaniu o vládnom návrhu zákona o environmentálnom označovaní výrobkov , tlač 1478. Spravodajcom je pán poslanec Ambróš. Nech sa páči, môžete uviesť hlasovanie. L. Ambróš, poslanec: Ďakujem pekne. Vážený pán predsedajúci, vážené kolegyne, kolegovia. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla, že prerokuje vládny návrh zákona o environmentálnom označovaní výrobkov, tlač 1478, v druhom čítaní. Prosím, dajte hlasovať.
J. Ivančo, poslanec: (2007-11-27):
Ale chcem aj trošku z iného súdka. Ak sa nezvyšuje odvod do sociálneho fondu, ale pridávame tam len ďalšiu možnosť na použitie, tak potom treba ľuďom povedať, že im zoberieme zo zabezpečenia stravovania, že im zoberieme z dopravného, že im zoberieme zo sociálnej politiky, zo sociálnej výpomoci. Pretože my ak nezvýšime balík peňazí, ktorý príde do sociálneho fondu, tak niekde tých ľudí musíme ukrátiť. A podľa stanoviska ministerstva financií, alebo myslím, že na základe požiadania KOZ je to nejakých 180 mil. a tých 180 mil. bude chýbať v podnikovej sociálnej politike na rôznych úrovniach v slovenskej ekonomike. To je všetko. Ďakujem pekne.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 140, za 48, proti 46, zdržalo sa 46. Konštatujem, že návrh sme neschválili.
Danko, Andrej, predseda NR SR (2019-03-26):
Ďakujem. Na vystúpenie pána poslanca jedna faktická. Uzatváram možnosť prihlásenia. Pán poslanec Laurenčík.
Paška, Pavol, predseda NR SR (2014-11-08):
Pán poslanec.
Blanár, Juraj, podpredseda NR SR (2023-05-24):
Pán poslanec Šeliga, môžete reagovať na faktickú poznámku.
Hrnčiar, Andrej, podpredseda NR SR (2016-11-29):
Dávam slovo spoločnému spravodajcovi z výboru pre kultúru a médiá poslancovi Karolovi Farkašovskému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Laššáková, Jana, podpredsedníčka NR SR (2014-11-08):
Pokračujte, pani poslankyňa!
Šeliga, Juraj, podpredseda NR SR (2021-02-03):
Pán poslanec Kmec, nech sa páči.
Fronc, Martin, poslanec NR SR (2015-05-14):
Ďakujem pekne. Ja len veľmi krátko. Som v Rade Európy práve v komisii, ktorá má na starosti migráciu. K tejto veci by som povedal, že tá komisia zasadá veľmi často, rieši problém, prijíma vyhlásenia, ale nenachádza žiadne riešenia. Ja to hovorím veľmi otvorene. Všetci si uvedomujú, že to je vážna vec, ale nájsť riešenie v tak rozsiahlej migrácii, ktorá sa deje, nevie. A ja chcem v tejto súvislosti ale čosi iné povedať, aj istým spôsobom sa opýtať pána ministra. Viete, výbor pre európske záležitosti rokoval práve o týchto otázkach a po rozprave prijal stanovisko, ktoré je záväzné aj pre vládu a premiéra, čo sa týka kvót. To znamená, ten jeden z návrhov, ktoré chcela prijať Európska únia, je kvótovanie, aby každá krajina mala isté kvóty. Musím povedať, že výbor bol proti tomu, a som trošku prekvapený a zarazený, že slovenskí poslanci, aj vládni, v europarlamente hlasovali za kvóty. Ja viem, že existuje slobodný mandát poslanca a europoslanca, ale myslím si, že toto asi nie je ten najšťastnejší argument v tejto chvíli, pretože to je všeobecne slovenská politika, ktorú sme prijali, a očakával by som, že aj slovenskí poslanci budú reprezentovať, aspoň väčšinovo, tento náš záujem. Ďakujem.
P. Hrušovský, predseda NR SR: (2003-09-09):
(Hlasovanie.) Prítomných je 136 poslancov, za 72,  proti 54, zdržalo sa 8, nehlasovali 2. Návrh sme schválili. Prosím, ďalší návrh.
Svrček, Miloš, poslanec NR SR (2021-05-03):
Áno, ďakujem vám za slovo. Pán poslanec, ďakujem ti za tvoje kultivované vystúpenie. Ja by som sa dotkol práve tej oblasti, čo si spomínal, cestovný ruch. Je to určite významný segment národného hospodárstva, ktorý bol výrazne zasiahnutý pandémiou, a ukazovatele za minulý rok nám jasne ukazujú, že tá krivka turistov, ktorí prichádzajú, na Slovensku sa nám výrazne znížila, o 50-60 %. To isté domáci turisti. Čiže určite tu bude potreba zo strany ministerstva dopravy vo výraznejšej miere pomôcť tomuto segmentu národného hospodárstva, aj keď minister dopravy jasne prízvukoval, že idú do toho, do tejto oblasti desiatky miliónov eur. Čo sa týka tej reformy, ktorú otvoril Igor Matovič, čo sa týka daňovo-odvodovej reformy, ktorú chce verejnosti predstaviť v dohľadnej dobe, osobne si myslím, že určite treba podporovať rodiny na Slovensku, ktoré boli výrazne zasiahnuté pandémiou, ale nie takýmto spôsobom. Vieme, že už časť koaličných strán sa postavila proti tomuto návrhu, nebolo to ešte tuším ani na koaličnej rade, ale môžem za seba povedať presne ako ty, reflektujem na tvoj názor, že určite je toto červená čiara, ktorú, ktorú si neviem predstaviť, aby sme prekročili. A mám na takýto istý názor, že neviem si predstaviť podporiť takéto opatrenie. Ďakujem.
Nicholsonová, Lucia, podpredsedníčka NR SR (2016-05-20):
S reakciou na faktické poznámky pán poslanec Csicsai, nech sa páči.
Kresák, Peter, poslanec NR SR (2016-09-06):
Vážená pani podpredsedníčka Národnej rady Slovenskej republiky, vážené panie poslankyne, páni poslanci, dovoľte mi, aby som v zmysle § 73 ods. 1 zákona o rokovacom poriadku Národnej rady Slovenskej republiky vystúpil v prvom čítaní ako spravodajca určený ústavnoprávnym výborom k vládnemu návrhu zákona o registri partnerov verejného sektora a o zmene a doplnení niektorých ďalších zákonov. Návrh zákona po formálno-právnej stránke spĺňa všetky náležitosti, ktoré sú uvedené v rokovacom poriadku a tiež aj v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby tento vládny návrh zákon prerokovali: ústavnoprávny výbor, výbor pre financie a rozpočet, výbor pre hospodárske záležitosti a výbor pre verejnú správu a regionálny rozvoj. Za gestorský výbor bol navrhnutý ústavnoprávny výbor s tým, aby výbory prerokovali tento návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona, ale aj z úvodného slova pani podpredsedníčky vlády a ministerky je zrejmý účel navrhovanej právnej úpravy. Na tomto mieste iba pokladám snáď za potrebné zvýrazniť, že sa jedná nielen teda o významný krok pri plnení vládneho programu, ale jedná sa o krok, ktorý má za cieľ skutočne zvýšiť transparentnosť v obchodných vzťahoch, ale najmä zvýšiť a smerovať k ochrane, k lepšej ochrane verejných financií. Samozrejme, ako už povedala pani navrhovateľka, jedná sa o tému, ktorá sa neobmedzuje na územie Slovenskej republiky. Ide o globálnu tému, globálny problém, s ktorým musí dnes zápasiť nielen naša krajina, ale aj ďalšie krajiny, nielen v Európskej únii, ale dá sa povedať, vo svete. Čo je osobitne pozitívne z tohto pohľadu, je, že vlastne tento predložený návrh zákona prichádza ambiciózne s novými inštitútmi, ktoré majú dosiahnuť ten stanovený cieľ. Či už je to ten zmienený register partnerov verejného sektora, ale aj inštitúty, ktoré súvisia s novou formou kontroly plnenia obsahu tohto zákona, ale samozrejme aj s potrebnými následnými sankciami. Ako spravodajca určený navrhnutým gestorským výborom preto odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona v týchto výboroch v zmysle toho rozhodnutia a návrhu predsedu Národnej rady Slovenskej republiky. Vážená pani podpredsedníčka Národnej rady, otvorte, prosím, všeobecnú rozpravu k tomuto návrhu. Ďakujem.
Hrnčiar, Andrej, podpredseda NR SR (2018-05-23):
Ďakujem. O vystúpenie v rozprave požiadal spravodajca. Nech sa páči.
Laššáková, Ľubica, ministerka kultúry SR (2019-09-10):
Ďakujem pekne. Naozaj len dve vety. Nejde o nič iné, iba o to, aby sme boli konkurencieschopní. Samozrejme, že nevidíme u nás výsledky, keď filmári idú ďalej. My máme 20 %, chceme dať 33. Maďari, Poliaci, Česi majú 30, Rumuni dokonca 35. To znamená, ide o nakopnutie filmového priemyslu, v ktorom momentálne pracuje 5-tisíc ľudí. A ešte dodám poslednú vetu. Prvýkrát bude mať tento zákon finančný dopad na rozpočet v roku 2020 – 2021. Takže neriešime rozpočet budúceho roka. Ďakujem.
Kazda, Radovan, poslanec NR SR (2022-06-22):
Teraz budeme hlasovať o pozmeňujúcom návrhu pána poslanca Petra Kremského, ktorý zaznel pred chvíľkou.
Bublavý, Dušan, poslanec NR SR (2017-02-02):
Pán podpredseda, najprv dajte hlasovať o bodoch 1 až 8 zo spoločnej správy s odporúčaním gestorského výboru schváliť.
P. Hrušovský, predseda NR SR: (2004-10-21):
(Hlasovanie.) 147 prítomných, 113 za, 2 proti, 30 sa zdržalo, 2 nehlasovali. Pripomienku pána prezidenta sme schválili. Ľ. Navrátilová, poslankyňa: Tým sme vyčerpali všetky pripomienky pána prezidenta. Poprosím vás, pán predsedajúci, aby sme prerokovali vládny návrh zákona v treťom čítaní.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Galko.
Šofranko, Mária, poslankyňa NR SR (2023-03-17):
Ďakujem pekne. Pán poslanec, ty veľmi dobre vieš, že ja nie som spolupredkladateľkou tohto zákona, tak neviem, prečo si sa takto na mňa zameral. A veľmi dobre vieš, že môj pohľad na tento zákon je veľmi reálny. Ja som hneď v úvode rozprávala, vie to aj Karol, vedia to všetci predkladatelia, že s touto, s týmto návrhom nesúhlasím a že budem dávať pozmeňujúci návrh zákona. Samozrejme, musím dodať, že áno, podporujem pohyb, som si vedomá všetkého, čo tento zákon prináša, ale nepáčilo sa mi to, ako si sa opätovne na mňa zameral a ja sa ťa opýtam, prepáč, pán bývalý minister školstva, čo si pre telesnú výchovu urobil ty za svoje pôsobenie? Ďakujem.
Glváč, Martin, podpredseda NR SR (2018-06-14):
Ďakujem pekne. Doplňujúca otázka, pán poslanec Dostál, nech sa páči.
Baránik, Alojz, poslanec NR SR (2016-09-21):
Ďakujem. Ja by som k tomuto chcel uviesť, že mám skúsenosti so šoférovaním, vedením vozidla v prostredí, kde je pravidlo o odbočovaní vpravo na červenú. A je treba pri tom zdôrazniť, že súčasťou toho pravidla je aj príkaz pred tou červenou plne zastaviť vozidlo tak, ako keby tam bola značka stop. Čiže toto si myslím, že je element, ktorý významne zvyšuje bezpečnosť cestnej premávky v tejto situácii. A preto si myslím, že je dobré tento návrh podporiť.
Šimečka, Michal, podpredseda NR SR (2024-01-11):
Ďakujem. Pani poslankyňa Nash.
Bugár Béla, podpredseda NR SR (2016-10-11):
Nech sa páči, prezentujme sa a hlasujme. (Hlasovanie.) Prítomných 143 poslancov, za 64, proti 62, 17 sa zdržali hlasovania. Konštatujem, že procedurálne návrhy neboli schválené. Nech sa páči.
P. Paška, predseda NR SR: (2006-12-05):
Ešte pán poslanec Bugár, nech sa páči.
Pročko, Jozef, poslanec NR SR (2023-12-19):
Toto bola vec, ktorá naozaj ukázala, že naša vláda išla pomáhať aj takýmto spôsobom, pretože pomáhať sa má a tieto peniaze nešli pre našich ľudí, ale išli pre ľudí, ktorí potrebovali pomoc. A každý jeden človek, každý jeden človek v núdzi, ktorý potrebuje pomoc, tak si myslím, že aj táto vláda by mohla niečo podobné urobiť. Netvrdím, že to majú, že im to prikazujem, ale bolo by to veľmi pekné naozaj urobiť nejaký fond pre sociálne odkázaných, sociálne slabých. Nech sa ukážu, že sú tiež ľudia, ktorí vedia sociálne cítiť. Ja som rád, že všetky tie peniaze išli adresne, a viem o tom, že boli tam žiadosti, ktoré neboli relevantné, ale to bolo vždy tak. Ja keď som robil, len taký krátky príklad poviem. Robili sme osem rokov, v nadácii Markíza sme robili a absolvovali sme niekoľko desiatok tisíc žiadostí, z ktorých niektoré žiadosti boli naozaj také, že tí ľudia chceli získať peniaze podvodom. Takže som hrdý na to, že tieto peniaze z tohto fondu išli na to, na čo mali ísť. A ja ďakujem všetkým, ktorí prispeli do toho fondu takýmto spôsobom. Chcem im poďakovať za to, že urobili dobrú vec. Ďakujem pekne.
Kollár, Boris, predseda NR SR (2023-06-14):
S ďalšou faktickou poznámkou vystúpi pán poslanec Dostál, nech sa páči.
Jurinová, Erika, podpredsedníčka NR SR (2014-06-11):
Teraz o slovo v zmysle rokovacieho poriadku požiadal spravodajca, pán poslanec Poliačik. Nech sa páči.
R. Fico, predseda vlády SR: (2007-02-01):
Rád by som ospravedlnil ministra životného prostredia pána Izáka, bude ho zastupovať pri odpovediach na otázky a v interpeláciách minister pôdohospodárstva pán Jureňa. Ďalej by som chcel ospravedlniť ministra dopravy, pôšt a telekomunikácií pána Vážneho, bude ho zastupovať minister financií pán Počiatek, ďalej ministra zahraničných vecí pána Kubiša, zastúpi ho minister obrany pán Kašický, a ešte podpredsedu vlády a ministra spravodlivosti pána Harabina, zastúpi ho minister obrany pán Kašický. Z dôvodu práceneschopnosti ma ešte požiadal o ospravedlnenie, pretože chrípka neobchádza ani členov vlády, minister kultúry Slovenskej republiky pán Maďarič, ale keďže nie je, pokiaľ ide o otázky, postavený tak vysoko, že by došiel na rad, nie je potrebné v danom okamihu stanovovať osobu, ktorá by za neho odpovedala. Pán predseda Národnej rady, to sú všetky informácie.
E. Angyalová, poslankyňa: (2007-02-07):
Ja sa len chcem spýtať pána Lipšica napríklad, že keď je v tom našom práve teda pri tom verejnom ochrancovi práv tá formulácie, že podnet je zjavne neopodstatnený, či je to tiež akože v nesúlade s ústavou, lebo mám pocit, že táto je legislatíva, pri ktorej ste stáli práve vy. Ďalej mám pocit, že ste nechceli počuť argumenty pána Číža ohľadom toho, že je možná 50-tisícová pokuta a dvojročný zákaz činnosti v prípade, že svojvoľne rozhodne konkrétny úradník. Aj tak si  myslím, že bude veľmi málo úradníkov hlavne po týchto výstupoch, čo ste spravili, ktorí budú ochotní sa pustiť do toho, že by využili takýto paragraf. A chcem ešte jednu vec povedať, že nie je možno odložiť takú žiadosť, keď povinná osoba informáciu má, ale nemá ju napríklad v informačnom systéme, ale roztrieštenú  necentralizovane niekde v ručných zápisoch a ona nesvedčí o jej  činnosti. O tom sa bavíme, že si niekto pýta vodné a stočné v Nižnej, Vyšnej a podobné veci.
Glenda, Tibor, poslanec NR SR (2015-05-14):
Pán predseda, keďže sme schválili body spoločnej správy, mám splnomocnenie gestorského výboru odporučiť hlasovať o tom, že prerokovaný návrh zákona prerokujeme v treťom čítaní ihneď.
Danko, Andrej, predseda NR SR (2016-09-23):
Ďakujem. Pán poslanec Peter Osuský.
Krajniak, Milan, minister práce, sociálnych vecí a rodiny SR (2022-06-14):
Ďakujem, pán predseda. Asi najjednoduchšie, ako by sa dala táto novela zákona charakterizovať, je otcovská dovolenka. To znamená, v prípade, ak táto novela zákona prejde, tak môžeme počítať s tým, že otcovia čerstvo narodených detí od 
1. októbra tohto roka budú môcť požiadať o dvojtýždňovú dovolenku, ktorú im preplatí Sociálna poisťovňa. Pokiaľ legislatívny proces pôjde tak, ako predpokladáme, tak by to bolo tak, že to platí v prvých šiestich týždňoch od narodenia dieťaťa, si môže vybrať tieto dva týždne. Čiže zatiaľ, musím sa ešte presnejšie opýtať na legislatívny výklad, ale zatiaľ mám informáciu takú, že to, že by to teda platilo aj pre otcov tých detí, ktoré by sa narodili tesne pred účinnosťou zákona, ale v prípade, ak je tam ešte tá šesťtýždňová lehota, tak by si takisto mohli vybrať otcovskú dovolenku. Myslím si, že je to pekná vec, že je to dobrá vec, je to právo, nie je to povinnosť, to znamená, verím, že s podporou tejto novely zákona nebude problém. Ďakujem.
R. Madej, poslanec: (2007-02-09):
Pán predsedajúci, prosím, aby ste dali hlasovať o bodoch 1 a 4 spoločnej správy, ktoré navrhli pani poslankyňa Sárközy, pani poslankyňa Radičová a pán poslanec Štefanec vyňať na osobitné hlasovanie. Pán predsedajúci, prosím, dajte hlasovať o bodoch 1 a 4 spoločnej správy.
Svrček, Miloš, poslanec NR SR (2022-03-22):
Ďakujem za slovo. Treba si uvedomiť jednu vec, že Slovensko nie je izolovaný ostrov, a to, čo sa deje na Slovensku, sa deje aj v iných štátoch stredoeurópskeho priestoru. Vy dobre veľmi viete, že čo bolo v Maďarsku, keď Orbánova vláda zastropovala ceny, a teraz je tam výsledok ten, že im krachujú benzínky. Pamätáte sa, že čo spravila poľská vláda, že tiež išlo systémovými riešeniami a nakoniec majú vyššie ceny benzínu a nafty ako na Slovensku, čiže tu by som bol pritom opatrný a možno by asi trebalo ísť potom za arabským šejkom alebo za tými svetovými lídrami, ktorí riešia ceny pohonných hmôt alebo ropy na svetových trhoch. Čo sa týka konkrétnych cielených, cielených opatrení zo strany vlády pre ľudí, no, tak ja by som aj vymenoval. Napríklad minister pôdohospodárstva Vlčan podpísal začiatkom marca s obchodníkmi dohodu o udržaní cenovej stability potravín. Konkrétne sa jedná o trinásť potravín, ktorých marže obchodníci garantujú zachovať. Vo vybraných položkách by tak reťazce už nemali zvyšovať svoju historicky uplatňovanú maržu. A prekonať následky zdražovania pomôže určite domácnostiam aj zmrazenie cien elektriny do konca roka 2024. Samozrejme, najohrozenejšou skupinou obyvateľstva sú seniori. A im presne pomôžu cielené, precizované opatrenia zo strany vlády. Napríklad výplata celého 13. dôchodku sa posunie z decembra na jún. Suma 300 mil. eur je dvakrát viac ako za vlád SMER-u. Od januára budú dôchodky rásť v priemere približne o 45 eur mesačne. Rátame pritom aj s nákladmi, ktoré vznikajú aktuálne na hraniciach a následne aj pri imigrácii, integrácii ľudí utekajúcich pred vojnou. V tomto máme určite aj jasnú podporu zo strany európ... (Prerušenie vystúpenia časomerom.)
Baláž, Radovan, poslanec NR SR (2019-10-15):
Ďakujem pekne za slovo, pán predsedajúci. Dovoľte mi ako určenému spravodajcovi predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 563/2009 Z. z. o správe daní a o zmene a doplnení niektorých zákonov v znení neskorších predpisov a ktorými sa menia a dopĺňajú niektoré zákony, tlač 1595. Výbor pre financie, rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 1998 z 11. septembra 2019 pridelila vládny návrh zákona týmto výborom, a to výboru pre financie a rozpočet a ústavnoprávnemu výboru, a zároveň určila výbor pre financie a rozpočet ako gestorský výbor. Taktiež určil lehotu na prerokovanie predmetného vládneho návrhu zákona v druhom čítaní vo výboroch. Poslanci, ktorý nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K tomuto návrhu zákona zaujali výbory Národnej rady toto stanovisko: Odporúčanie pre Národnú radu návrh schváliť s pozmeňujúcimi a doplňujúcimi návrhmi a to výbor pre financie a rozpočet a ústavnoprávny výbor. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: o bodoch spoločnej správy č. 1 až 10 hlasovať spoločne s odporúčaním gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný vládny návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní vládneho návrhu zákona bola schválená uznesením gestorského výboru č. 502 z 15. októbra 2019 a týmto uznesením ma zároveň výbor poveril za spoločného spravodajcu. Pán predsedajúci, skončil som, prosím, otvorte všeobecnú rozpravu.
Zmajkovičová, Renáta, podpredsedníčka NR SR (2014-09-19):
Kolegyne, kolegovia, kým dám, pán poslanec Kuffa, vám slovo, dovoľte, aby som privítala našich kolegov z nemeckého parlamentu, ktorých sprevádza pán veľvyslanec Götz. Vitajte. (Potlesk.) Nech sa páči, pán poslanec Kuffa.
Mikulec, Roman, minister vnútra SR (2020-09-17):
Ďakujem pekne za slovo. Vážený pán predseda, vážené dámy poslankyne, vážení páni poslanci, predložený návrh zákona bol vypracovaný z dôvodu potreby transpozície novely smernice Európskeho parlamentu a Rady o predchádzaní využívaniu finančného systému na účely prania špinavých peňazí alebo financovania terorizmu. V návrhu sú tiež zohľadnené odporúčania Výboru Moneyval Rady Európy a revidované odporúčania Finančného akčného výboru skupiny G7. Návrh zákona s ohľadom na vyššie uvedené prináša viacero zmien zákona o ochrane pred legalizáciou príjmov z trestnej činnosti a o ochrane pred financovaním terorizmu a súvisiacich zákonov, ktoré boli predstavené počas prvého čítania a počas rokovaní v určených výboroch Národnej rady Slovenskej republiky. Ich cieľom je zapracovať príslušné časti smernice do nášho právneho poriadku tak, aby sa posilnil priestor na odhaľovanie postupov, pri ktorých hrozí riziko legalizácie príjmov z trestnej činnosti a financovania terorizmu, a zefektívnila sa medzinárodná spolupráca v tejto oblasti. Zároveň sa prihliadalo na to, aby sa navrhovanými zmenami nad nevyhnutný rámec, ktorý je potrebný na dosiahnutie týchto cieľov, nezaťažovali najmä podnikateľské subjekty, na ktoré sa táto právna úprava vzťahuje. Z rokovaní výborov vzišlo k predloženému návrhu 12 pozmeňujúcich návrhov, ktoré – tak ako to navrhuje gestorský výbor – odporúčam schváliť. Vážený pán predseda, vážené dámy poslankyne, vážení páni poslanci, zároveň si vás dovoľujem požiadať o podporu predloženého materiálu. Ďakujem pekne.
Pellegrini, Peter, predseda NR SR (2015-11-26):
Pán poslanec Martvoň.
Blanár, Juraj, podpredseda NR SR (2021-09-29):
Pán poslanec Ján Blcháč.
Hreha, Štefan, poslanec NR SR (2014-11-10):
Ďakujem pekne. Pán predseda, veľmi správne ste pomenovali a reagovali na vystúpenie pána Lipšica. Ja nezvyknem reagovať na invektívy a vulgarizmy v parlamente, avšak myslím si, že únosná miera už pretiekla, preto aj ja žiadam pána Lipšica, aby sa ospravedlnil.
S. Janiš, poslanec: (2009-02-05):
V praxi to vyzerá tak, že vy mu položíte otázku, predseda vlády sa otočí k nám, k opozícii, síce do prázdnych lavíc a rozpráva a rozpráva, ale nie na vašu otázku, ale to, čo on v danej situácii potrebuje povedať a väčšinou to je jedno a to isté. Takže, ak chcete, aby na hodine otázok a odpovedal aj vám, tak potom by ste mali zahlasovať za túto novelu rokovacieho poriadku.
Michelko, Roman, poslanec NR SR (2023-12-19):
Ďakujem za slovo. No, mal som pripravené množstvo argumentov, na ktoré by možno ani desať minút nestačilo, čo by bol priestor, keby som sa prihlásil ústne do rozpravy. A je celkom možné, že to niekedy ešte použijem. Ale bude veľké prekvapenie, pán Šimečka a pán Vančo, a mnohí ďalší, nateraz, nateraz som sa rozhodol, že tento pozmeňovák nepodám. Ale nie je to žiadne vaše víťazstvo (potlesk), nie je to vaše víťazstvo. Budem veľmi rád, keď budeme na vecnej rovine debatovať aj o minulosti, ako sa obsadzovali jednotlivé posty, aj o tom, aké sú výberové konania, aj o tom, ako kvalifikovaní ľudia sú, aj o zásadných pochybeniach v niektorých úradoch. Ale bolo to naše autonómne rozhodnutie, na ktoré vaše pseudoargumenty nemali žiaden vplyv. Ďakujem. (Potlesk.)
Grendel, Gábor, podpredseda NR SR (2020-12-17):
S reakciou na faktické poznámky pán poslanec Richter.
D. Čaplovič, poslanec: (2004-01-22):
To, čo ste povedali o Okresnom súde v Senici, je plná pravda. Skutočne išli tam peniaze, vy ste ho zabezpečili, pripravovali ste v rámci tej transformácie, aby vznikol obvodný súd prvého stupňa. Tragédia je aj to, že tri okresy Senica, Skalica a Myjava nenachádza sa tento súd v triangli, v strede, to znamená v Senici, že sú všetky atribúty vytvorené na to, aby tento obvodný súd v Senici fungoval. A okrem toho, ak ste vraveli, že budú isté peniaze prevedené, alebo bude prevedené bezodplatne možno, je otázka, či to bude bezodplatne prevedené na ministerstvo spravodlivosti, tá budova. Na Záhorí sa šepká, a bez vetra sa ani lístok nepohne, že ide o istú transakciu finančnú vo výške okolo 120 mil. Sk. Je to doslovne arogantné nakladanie s prostriedkami daňových poplatníkov. Asi by bolo potrebné, pán minister, a z vašej strany predovšetkým, vyhnať kupcov z chrámu. (Potlesk.)
Danko, Andrej, podpredseda NR SR (2024-01-18):
Poslankyňa Škopová.
Laurenčík, Milan, podpredseda NR SR (2021-09-29):
Ďakujem. Na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi pán poslanec Marek Kotleba, nech sa páči.
Sulík, Richard, predseda NR SR (2010-08-10):
No veď predneste. Pán Paška, prosím vás, predneste návrh, ale nemusíte ho desať minút odôvodňovať. Veď ja si zapíšem návrh...
Žiga, Peter, podpredseda NR SR (2024-01-11):
Pán poslanec Dostál.
Pročko, Jozef, poslanec NR SR (2022-06-24):
Ale ministerstvo životného prostredia tento problém rieši a rieši ho naozaj. A ja vás poprosím, teda, pán Kuffa, ako naozaj bez toho, keď máte tie skúsenosti, tak poďte. Ja, ja som hlboko presvedčený, že ten Budaj, aj keď sú tam tie nezhody, tak bude akceptovať vaše veci, normálne veci, ale nie toto. Rozpráva tu, rozpráva tu o tom, ako, ako, ak... a kto je ekoterorista. On je z prostredia, kde sa do Slatiny vylieva taký bordel, myslíte si, že by on svojich priateľov, ktorých tam má, že by on niekedy upozornil na to, čo sa tam robí v okolí Detvy? Choďte sa pozrieť do okolia Detvy, ako sa tam kŕmia tie medvede! A nie je pravda, že Ján Budaj, Ján Budaj, že by nekondoloval rodine. Hneď v tom úvodnom vystúpení, čo mal v televízii, povedal, že ho to veľmi mrzí. Napísal list, napísali list. Mrzí ho to, veľmi. A to, že sa ministerstvo životného prostredia odvolalo proti tomu rozhodnutiu toho sudcu, no lebo sudca rozhodol protizákonne, pretože nie ministerstvo životného prostredia, ale ministerstvo vnútra. Nie Ján Budaj sa odvolal preto, že chce ublížiť Mydliarovcom, ale preto, lebo sudca protizákonne rozhodol! Treba regulovať medveďov, áno, ja s tým absolútne súhlasím a súhlasí s tým aj Ján Budaj. Ale čo si vy myslíte, že keď regu... budeme regulovať medveďov, tak nemôže dôjsť k napadnutiu medveďa v lese? Ja som mal 17 rokov, keď som bol na poľovačke, bol som v hone. A čo, kto sa objavil v lese? No medvedica s dvomi malými. Napadli tam jedného poľovníka, vyzliekla ho medvedica z poľovníckeho oblečenia, darmo mu bola flinta. A to je normálne. Ale poďme riešiť zvýšený stav zveri, či už je to jelenia, či je to už dančia, či sú to diviaky, či sú to medvede! Poďme to robiť naozaj spoločne a normálne. Ja len chcem na záver povedať, že toto, čo tu predvádzajú títo dvaja, s ľudskosťou nemá nič spoločné. Nemá to nič spoločné. Nemá to nič spoločné. A urážky, ktoré tu predvádzajú? Nazývajú ľudí bláznami, primitívmi? Čo dokázal Suja a Mazurek v živote okrem toho, že obidvaja, Suja je teraz obvinený a Mazurek bol obvinený? Títo ľudia by si mali sami vstúpiť do svojho vedomia a svedomia. Všetkým Slovákom, ktorí počúvajú, chcem povedať, ministerstvo životného prostredia naozaj, naozaj robí všetko pre to, aby sme stav medveďov dali do stavu, aby neboli ohrozené ľudské životy. Ďakujem. (Potlesk.)
P. Hrušovský, podpredseda NR SR: (2002-06-20):
Kde ste boli doteraz, pán podpredseda? Kde? Nech sa páči, pán podpredseda vlády Fogaš sa hlási do rozpravy. Tým chcem upozorniť, že otvára rozpravu o tomto bode programu. Potom pán spravodajca. Ľ. Fogaš, podpredseda vlády SR: Pán podpredseda, ďakujem za slovo, ale ja som sa hlásil hneď, ako som vstúpil do miestnosti, takže uzatvorenie rozpravy bolo nadbytočné. A povedal som ti, že chcem vystúpiť.
Čepček, Martin, poslanec NR SR (2022-10-21):
Ďakujem pekne, pán predsedajúci. Tak uvádzam zákon o hazardných hrách. Patologické hráčstvo predstavuje narastajúci zdravotný aj spoločenský problém a medzi mladými dospelými do veku 18 rokov je to veľký problém a sú to pritom deti, ktoré navštevujú stredné školy a sú závislé od finančných dotácií, respektíve príspevkov od rodičov. Takže v tomto návrhu zákona navrhujem, aby sa vek zvýšil na 21 rokov. A potom sú tam také veci, ktoré majú predchádzať do budúcnosti, aby nevznikali herne pri inštitúciách, kde sa vyskytujú hlavne sociálne slabšie rodiny a tak ďalej. To znamená, sú to železničné stanice, autobusové stanice, sú to reštaurácie, krčmy a pohostinstvá nižšieho štandardu, a navrhujem, aby sa tieto inštitúcie prevádzkovali len v hoteloch, respektíve moteloch vyššieho stupňa, aby neboli napríklad v budovách pre kultúru, pre verejnú zábavu, v bytových domoch. A veľké riziko vidím v tých bytových domoch hlavne pri developerských projektoch, kde sa do budúcna môže počítať aj s tým, že tam vznikne kasíno v rámci nejakej bytovky. Takže toto je taký úvod a potom sa hlásim do rozpravy.
Zelník, Štefan, poslanec NR SR (2018-05-16):
Vážený pán predsedajúci, v rozprave k návrhu zákona vystúpil poslanec Peter Pamula. Pán poslanec Peter Pamula podal konkrétny pozmeňujúci návrh. Aby sme mohli hlasovať o pozmeňujúcom návrhu podanom dnes, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Fico, Robert, predseda vlády SR (2024-01-11):
Vo vašej otázke už je niekoľko klamstiev, pán podpredseda Národnej rady, a ja môžem na to zopakovať iba to, čo som povedal. Ak som porušil nejaký zákon, ak som niekde niečo ukradol, obráťte sa na svojho priateľa pána Lipšica, ktorého tak obhajujete, a podajte na mňa trestné oznámenie, pretože ste posledný, pán Šimečka, ak dovolíte, komu sa ja budem spovedať zo svojich pomerov, z toho či som si ja kúpil, alebo nekúpil v 59. roku svojho života nejaký byt. Ja by som skôr chcel vidieť týchto vašich kolegov a je to veľmi jednoduché, ktorí celý život boli platení mimovládnymi organizáciami, že kde... (Smiech v sále.) Že kde, kde všade títo ľudia majú byty, kde všade títo ľudia sú ubytovaní. Ja mám čisté svedomie. Teda, pán podpredseda, ešte raz, nech sa páči, ak máte pocit, že niekde bol porušený nejaký zákon, obráťte sa na pána Lipšica.
Blaha, Ľuboš, podpredseda NR SR (2024-02-09):
Ďakujem pekne, pán spravodajca, zaujmite, prosím, miesto určené pre spravodajcov. Otváram rozpravu, zatiaľ neevidujem žiadnu písomnú prihlášku, ale počul som, že nejakí kolegovia sa prihlásili, tak poprosím technikov, že by mi tam na tabuli dali, či sa niekto písomne prihlásil. Nie sú písomné? Pán Hlina, vy ste sa boli pýtať, dobre, tak potom v tom prípade je to asi tak, že žiadna písomná prihláška do rozpravy nie je. Pokiaľ má niekto námietku, myslím, že nie. Takže pýtam sa, či sa chce niekto prihlásiť do rozpravy ústne. Máme troch pánov poslancov. Ako prvý sa prihlásil pán poslanec Alojz Hlina, takže nech sa páči, pán poslanec, máte slovo. (Reakcia z pléna.) Nech sa páči, takže pán poslanec Marián Viskupič vystúpi ako prvý, pán poslanec Alojz Hlina ako druhý. Nech sa páči.
Šefčík, Marek, poslanec NR SR (2023-06-27):
Pán, pán Podmanický, pán Blcháč, vy ste hovorili o nejakých prílepkoch. Tak tento pozmeňovák, aby nebol prílepkom, sa dal vložiť do dvoch zákonov na tejto schôdzi. Do prvého toho vládneho, čo sme to spravili, a druhý, už jediný zrejme, je práve tento zákon, kde to nie je prílepok, lebo to je daňový zákon, pán Blcháč. Nie je to päťdesiat, 50 eur, jak ste hovorili do 18 a 140 nad 18, ale je to opačne. Vy, proste vám je jedno, ako to poviete. Že odkiaľ na to zoberieme atď., tu, tu boli také hlasy. Ja si myslím, že nemali by sme brať rodinám. Ak sme to schválili na roky 2023 – 2024, mali by sme to predĺžiť. Dobre. Prečítam ten pozmeňujúci návrh, dúfam, že budem krátky. Ďakujem všetkým poslancom, ktorí mi dovolili vystúpiť a nereptali, a tým ostatným odkazujem, že nech nechajú demokraticky svojich kolegov vystúpiť. Dobre, ja viem, že sa ponáhľame, tak bude sa snažiť rýchlo, pán Susko, prosím vás, sledujte ma. Návrh poslancov, čítam pozmeňujúci návrh. Návrh poslancov Národnej rady Slovenskej republiky Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, sa mení a dopĺňa takto: 1. V čl. I sa za bod 1 vkladá nový bod 2, ktorý znie: 2. V § 33 ods. 1 znie: „(1) Daňovník, ktorý v zdaňovacom období dosiahol zdaniteľné príjmy podľa § 5 alebo § 6 ods. 1 a 2, si môže uplatniť daňový bonus na každé vyživované dieťa žijúce v domácnosti s daňovníkom,57) pričom prechodný pobyt dieťaťa mimo domácnosti57) nemá vplyv na uplatnenie tohto daňového bonusu. Suma daňového bonusu, o ktorú sa znižuje daň, je a) 50 eur mesačne, ak vyživované dieťa dovŕšilo 18 rokov veku, alebo b) 140 eur mesačne, ak vyživované dieťa nedovŕšilo 18 rokov veku, a to poslednýkrát za kalendárny mesiac, v ktorom dieťa dovŕši 18 rokov veku.“.“ Nasledujúci bod sa primerane prečísluje. 2. V čl. I druhom bode sa znenie § 52zzs označuje ako odsek 1 a dopĺňa sa odsekom 2, ktorý znie: „(2) Nárok na daňový bonus podľa § 33 ods. 1 v znení účinnom od 1. januára 2024 si daňovník môže uplatniť prvýkrát za kalendárny mesiac január 2024. Ustanovenia § 52zzp ods. 3 až 6 sa od 1. januára 2024 neuplatňujú.“ Koniec.
Pellegrini, Peter, predseda NR SR (2015-06-25):
Ďakujem, poprosím pekne, uviesť do záznamu. Pán predseda Přidal
Kotleba, Marian, poslanec NR SR (2020-06-09):
Edo, výborné dneska vystúpenia vecné, naozaj kultivované a tí, ktorí chceli počuť a vnímať obsah, tak jednoducho mali možnosť a majú teraz možnosť do zajtra do hlasovania si to v sebe spracovať a rozhodnúť sa, že ako, ako vlastne sa zachovajú, ako sa zachovajú a ako to potom budú vysvetľovať či v takom, alebo v takom prípade. Ale teraz, keď som ťa počúval, tak ma tak napadla jedna vec, že vieš, čo je paradox tohto celého tu, ako sa tu bavíme dneska už pár hodín o tomto našom návrhu? Že na jednej strane vládna koalícia nemá odvahu na to, aby začala riešiť tú voľnú nedeľu, aby toto vnímala ako prvý krok k zatvoreniu len niektorých prevádzok, lebo však nie je to úplne plošné a nie je to nejaké také veľmi tvrdé, je to skôr len také liberálne a naozaj si myslím, že veľmi ľahké a tak zľahka vnímané, ten náš návrh. A na druhej strane, nie, neni tu ani odvaha na to a bolo to tu, reagujem preto, lebo to tu bolo v rozprave spomenuté, že nie je tu odvaha ani na to, aby bola zabezpečená lekárenská pohotovosť, čiže aby boli povinne zase niektoré lekárne v mestách otvorené v nedeľu alebo jednoducho aj v noci. Čiže veľmi, veľmi selektívne, veľmi selektívne a veľmi také alibistické, pretože keď raz mám ústavnú väčšinu, tak si viem v rámci tej väčšiny tie veci nastaviť tak, aby to vyhovovalo aj politickému programu, ale aj potrebám obyvateľov alebo občanov Slovenskej republiky. A toto je výborná príležitosť a ty si to takto na záver, by som povedal, tak zhrnul, kde by tá vládna koalícia mohla ukázať, že naozaj ich, o tých ľudí im ide, počúvajú hlas tých ľudí a ten hlas dnes jednoznačne hovorí, chceme voľnú nedeľu. Ďakujem.
Drdul, Dominik, poslanec NR SR (2022-09-20):
Dovolím si akurát ohlásiť termín hlasovania, dnes o sedemnástej hodine.
Šeliga, Juraj, podpredseda NR SR (2021-02-04):
S reakciou pani poslankyňa Kozelová.
Hrušovský, Pavol, predseda NR SR (2012-02-29):
Panie poslankyne, páni poslanci, prosím, aby ste zaujali svoje miesta v rokovacej sále, prerušili diskusie v skupinách. Budeme pokračovať v rokovaní. Páni poslanci, pán predseda Čaplovič, pán poslanec Janiš, Mikuš. Páni poslanci, prosím, zaujmite svoje miesta. Pán poslanec Marcinčin. Budeme pokračovať v prerušenom rokovaní o vládnom návrhu zákona, ktorým sa mení a dopĺňa zákon 528/2008 Z. z. o pomoci a podpore poskytovanej z fondov Európskeho spoločenstva... (Ruch v sále. Prerušenie vystúpenia. Reakcia na situáciu v sále: Pán poslanec! Pán poslanec Kubovič.), o ktorom rokujeme v skrátenom legislatívnom konaní, ktorý máte ako parlamentnú tlač 617. Bol vám doručený aj návrh výborov, ktorý máte rozdaný ako tlač 617a. Poprosím teraz, pardon, pán poslanec Paška. (Pokračovanie rokovania o vládnom návrhu zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov , tlač 617.)
Bugár, Béla, podpredseda NR SR (2018-02-14):
Prezentujme sa a hlasujme. (Hlasovanie.) Prítomných 141, za 119, proti 18, zdržalo sa 4. (Potlesk.) Konštatujem, že tento návrh zákona Národná rada Slovenskej republiky schválila. Nasleduje teraz prvé čítanie o návrhu skupiny poslancov na vydanie zákona, ktorým sa dopĺňa zákonník práce (tlač 835), bod 57. Prosím teraz pani spravodajkyňu Nehézovú, aby ako navrhnutá poslankyňa z gestorského výboru pre sociálne veci uviedla návrh na hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 835.)
Číž, Miroslav, podpredseda NR SR (2015-12-08):
Pán poslanec Hraško.
M. Hort, podpredseda NR SR: (2007-12-06):
Vyhlasujem 5-minútovú prestávku pred hlasovaním. Poprosím všetkých, ktorí sú v priestoroch okolo rokovacej sály, aby sa dostavili do sály kvôli tomu, že sa bude o 11.00 hodine hlasovať. (Prestávka.) (Po prestávke.)
P. Pelegrini, poslanec: (2007-12-11):
No a naozaj kolegovia z opozície sú experti na to, ako okamžite dokážu zhodnotiť, aké negatívne vplyvy na občanov budú mať rôzne normy, ktoré tu prijímame. No tak neviem, ako si mám vysvetliť formuláciu, že dôjde k zníženiu služieb pre občanov, ak sa zachová monopol Slovenskej pošty. No tak ja vám poviem, pán poslanec, že mne ako občanovi je ale absolútne úplne jedno, kto mi ten telefónny účet do tej schránky vloží, či ide o T-Com alebo Orange, a nebudem mať absolútne žiaden znížený komfort prijímania poštových zásielok, ak mi ho do schránky hodí Slovenská pošta, a nie nejaký alternatívny operátor. A preto aj na záver z tohto miesta chcem povedať, že Smer – sociálna demokracia a jeho poslanecký klub v parlamente určite podporí v prvom čítaní návrh tohto zákona predložený poslancami Slovenskej národnej strany. Ďakujem pekne.
Grendel, Gábor, podpredseda NR SR (2021-05-11):
V rozprave teraz vystúpi pani poslankyňa Šuteková.
Á. Biró, poslankyňa: (2009-06-26):
Ja som povedala, že podľa čl. 6 ods. 1 ústavy „na území Slovenskej republiky je štátnym jazykom slovenský jazyk“. Odvolala som sa aj na odsek 2 a povedala som: „Používanie iných jazykov než štátneho jazyka v úradnom styku ustanoví zákon.“ Logika celého článku 6 napovedá, že pod štátnym jazykom by sme mali rozumieť všeobecný prostriedok komunikácie v úradnom styku, teda ten jazyk, ktorý sa obyčajne nazýva jazyk úradný. Má to logiku i v tom, že štát ako taký nemá jazyk a komunikuje s občanmi prostredníctvom svojich štátnych úradov. Ja chcem zdôrazniť, že my všetci, aj ja, sme za viacjazyčnosť, ale za viacjazyčnosť v zmysle ústavy – na základe rovnosti a dôstojnosti v právach. Ja by som chcela ešte vám povedať, že nechajme FIDESZ aj pána prezidenta Sólyoma za hranicami. My riešme veci, ktoré sa týkajú nás občanov Slovenskej republiky, a zaoberajme sa tým, že predseda jednej strany, koaličnej strany sa hrdí tým, že zbije Maďara len preto, že spieval maďarské pesničky. A ak ste mávali s chartou, ja vám prečítam jednu vetu z nej: „Prijatie osobitných opatrení v prospech regionálnych alebo menšinových jazykov, ktoré majú podporiť rovnosť medzi užívateľmi týchto jazykov, nemožno považovať za diskriminačné opatrenie voči...“ (Prerušenie vystúpenia časomerom.)
Pellegrini, Peter, predseda NR SR (2023-12-14):
Môžme kľudne o ňom dať hlasovať, aby sme sa teraz nesporili, že či sme už v tejto veci prijali rozhodnutie, alebo nie. Prosím, prezentujme sa a hlasujme o pánovi... o procedurálnom pána poslanca Horeckého, ktorý žiada, aby pri rokovaní schôdzi do 24.00 hod. bolo možné podávať pozmeňujúce návrhy a rokovala Národná rada v riadnych štandardných časoch. (Hlasovanie.) Prítomných 131, za 54, proti 75. Veď, veď vidím, že 54 vás je už až tu za, hoci máte 74 poslancov, takže aj vám tak záleží. Ostatné procedurálne návrhy nebudem môcť hlasovať, ako som si všetky preštudoval, pretože sa týkajú chodu Kancelárie Národnej rady, ktorá nespadá do pôsobnosti poslancov Národnej rady, ale kancelára a ten bude musieť tieto veci riešiť. Ešte... poprosím tabuľu, ešte máme tam, prvú stranu mi, poprosím, dajte. Pán poslanec Pročko s procedurálnym návrhom.
Grendel, Gábor, podpredseda NR SR (2020-04-23):
Pán poslanec Svrček.
Figeľ, Ján, podpredseda NR SR (2014-04-01):
Ďakujem pekne. Nechcem teraz podnikateľsky hovoriť, ale Angličania to hovoria presnejšie: Time is money. Pre tých, ktorí už dnes sú v bankrote, alebo zúfalí, mnohí, mnohí naozaj sú v situácii zúfalstva. To nie je určite, určite o pretekoch, ale o istej záchrane alebo pomoci alebo aspoň nádeji. Pán Senko, my, my sa nepretekáme. Veď to je tretíkrát, tento návrh je tu tretíkrát. Vláda nás mohla predstihnúť už pred rokom, pred dvoma. Dva roky prešli, sme v druhom polčase. Ja si práve vážim ministrov, ktorí iniciatívne, aktívne a priori riešia problém, nenechajú to vyhnívať alebo prerásť tak, že chodia do parlamentu skupiny ľudí, ktorí apelujú, robte niečo, lebo... Tento návrh je, je predložený, dá sa vylepšiť, dá sa inkorporovať do nejakého väčšieho. Opakujem ešte raz, nestačia len nové paragrafy alebo nové zákony. Skôr a súčasne je veľmi dôležité, aby to, čo má platiť, platilo. A hlavne tam, kde sú slabší, menší, lebo oni potrebujú štátnu pomoc alebo štátnu silu, alebo to, čo znamená vymožiteľnosť práva, oveľa viac, než tí veľkí, silní či medzinárodní. Takže ja vítam skôr dobrú vôľu, konštruktívnu atmosféru. Hovorím to aj ako spolupredkladateľ, lebo vtedy, v takomto prípade sa problém rieši. Ak chýba dobrá vôľa, tak sa problémy vytvárajú. A my by sme mali naozaj veľmi účinne riešiť spoločenské a ekonomické problémy. Takže skôr ďakujem. A sme pripravení na či druhé čítanie alebo vylepšovanie práve preto, lebo je šanca, aby sme to posunuli dopredu. Ďakujem pekne ešte raz.
Laššáková, Jana, podpredsedníčka NR SR (2014-01-29):
Nech sa páči, s reakciou pán poslanec Hlina. Pán poslanec Hlina nechce reagovať. Takže dávam vám slovo, pán poslanec Kuffa, ktorý je posledným rečníkom prihláseným do rozpravy ústne.
M. Hort, podpredseda NR SR: (2009-09-08):
A teraz dávam slovo spravodajcovi, ktorého určil navrhnutý gestorský výbor pre financie, rozpočet a menu, pánov poslancovi Michalovi Lukšovi, aby predniesol úvodnú spravodajskú informáciu. Pán spravodajca, nech sa páči.
Vaľová, Jana, poslankyňa NR SR (2015-05-12):
Ďakujem veľmi pekne všetkým kolegom, ktorí na mňa reagovali. Pán Kaník, možno tak humorne. Viete, vy ste tu dali také príklady, že keď pôjdu v roku 2045, keď vy budete mať sto rokov? Myslím si, že asi budete mať deväťdesiatpäť alebo sto rokov. Viete, a vy garantujete niečo ľuďom. Však vy mne, vy čo ste, viete, tých ľudí, keď sa spýtate, čo všetko im Kaník garantoval, však budete mať sto rokov, preboha. Ja neviem, koľko budete mať, ale čo budete garantovať, vy v stovke už tu ani nebudete. (Reakcie z pléna.) Ale najlepšie, ako myslím v tejto sále, ja vám prajem, aby ste žili sto dvadsať, hej? Ale chcem vám povedať, (reakcia z pléna) ak chcete odísť do dôchodku, SMER možno zanikne a SDKÚ už teraz, viete, to je taká. (Reakcia z pléna.) Ja SMER som počula, dobre. Ak chcete odísť do dôchodku skôr, ako o desať rokov, tu píšete, lebo vy ste ľuďom dali, veď vy ste schválili, že stačí sporiť desať rokov. My sme dali, že pätnásť rokov. A teraz po týchto rokoch, ktoré ste tu uviedli, že budete mať za obdobie, keď ste sporili znížený o polovicu v I. pilieri, stačí vám sporiť desať rokov. Veď tu ste to vydali takúto brožúrku. Ale samozrejme, uviedli ste Ivetu v roku 2045, keď už budete mať sto rokov a vy idete niečo garantovať. Ja neviem, čo idete garantovať. Hej? Vy stále rozprávate ako všetko funguje, ako všetko existuje a keď sa tých ľudí spýtate, keď uvidia svoje dôchodkové účty, tak naozaj oni, oni sa z toho nenajedia, čo vy im garantujete, ale nechajte tých ľudí sa slobodne rozhodnúť. Prečo ste mali taký strach, aby vlastne tí mladí museli vstupovať do II. piliera? Takže teraz nerozprávajme o tom, že my zavádzame minimálny dôchodok, zavádzame preto, aby naozaj, aby sme, aby sme ľuďom niečo garantovali, ale nemôžeme garantovať, ak niekto pôjde dať svoje peniaze súkromnej správcovskej spoločnosti, ktorá mu ich spravuje a ktorý sa riadi aj podľa takýchto tabuliek, pretože potom naozaj majú desať euro, alebo nech čakajú ako Iveta, keď budete mať sto rokov a zagarantujete im dôchodok 500 eur. Ďakujem pekne.
Paška, Pavol, predseda NR SR (2013-03-20):
Budeme hlasovať.
Kollár, Boris, predseda NR SR (2020-09-16):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Nie. Ďakujem pekne. Žiada si zaujať stanovisko spravodajca? Nie. Ďakujem. Prerušujem rokovanie o tomto bode programu. Pristúpime k prvému čítaniu o vládnom návrhu zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov . Vládny návrh zákona má tlač 195, návrh na jeho pridelenie na prerokovanie výborom je v rozhodnutí č. 186. Prosím ministerku spravodlivosti Slovenskej republiky pani Máriu Kolíkovú, aby vládny návrh zákona uviedla. (Krátka pauza.) Nech sa páči, pani ministerka, máte slovo. Rovno už tam. (Predsedajúci ukázal rukou na rečnícky pult.)
Dostál, Ondrej, poslanec NR SR (2022-10-05):
Pán poslanec Lehotský, veľmi správne si poukázal na to, že v tomto prípade išlo o evidentné porušovanie zákona. Nešlo o to, že niekto niečo nevedel a potom zistil, že spravil niečo, čo nemal, lebo je to tak komplikované. A išlo o evidentné porušovanie zákona a predstavitelia miest a obcí zákon o verejnom obstarávaní porušovali napriek tomu, že boli opakovane upozorňovaní na to, že postup akým sa nadobúdajú nájomné byty, je v rozpore so zákonom o verejnom obstarávaní, je v rozpore s usmerneniami Úradu pre verejné obstarávanie, napriek tomu takýmto spôsobom postupovali, preto bolo úplne logické, že Úrad verejného obstarávania v takýchto prípadoch udeľoval pokuty, obce a mestá sa bránili, mali možnosť sa brániť, ale tá možnosť brániť sa má prináležať súdom. Majú o tom rozhodovať súdy. Ak obce a mestá postupovali v súlade so zákonom, tak súdy to budú konštatovať a zrušia tie pokuty. Nemajú sa obce a mestá, resp. aby sme nekrivdili všetkým, tak predstavitelia niektorých obcí a miest hájiť tým, že si prelobujú cez parlamentnú väčšinu zmenu zákona, ktorá im dodatočne odpustí pokuty za evidentné porušenie zákona, lebo nič iné to nie je, iba parlament chce cez zákon odpúšťať pokuty za evidentné porušovanie zákona.
B. Bugár, podpredseda NR SR: (2002-12-10):
I. Belohorská, poslankyňa: ...úradníkmi, ako ste vy, ktorí rôznym spôsobom dali licencie, alebo rôznym spôsobom predali štátne podniky. (Potlesk.)